Vytautas Milašius (1934)

Vytautas Milašius (1934 m. birželio 20 d. Kaune – 2019 m. kovo 5 d. Kaune) – Lietuvos inžinierius mechanikas, tekstilės medžiagų technologas, habilituotas technologijos mokslų daktaras.

Biografija 
Sutuoktinė Ligija Milašienė, technikos mokslų daktarė, sūnūs Algirdas Milašius ir Rimvydas Milašius.

1957–1960 m. dirbo P. Ziberto šilko kombinate. Nuo 1963 m. Kauno politechnikos instituto (nuo 1990 m. Kauno technologijos universitetas) dėstytojas, 1988–1993 m. Tekstilės technologijos katedros vedėjas; nuo 1978 m. profesorius. 1962–1970 m. dar dėstė Lietuvos dailės instituto Kauno vakariniame fakultete.

Mokslinė veikla 
Tyrimų sritis – automatizuotasis audinių projektavimas, audinių struktūros rodikliai, lietuviškų tautinių audinių raštai. 5 išradimų, tarp jų prietaisas tekstilės medžiagų įrąžos kitimams tirti, būdas audinio struktūros rodikliams nustatyti, autorius. Su kitais paskelbė daugiau kaip 150 mokslinių straipsnių.

Bibliografija 
 Siuvinių medžiagos, su kitais, 1972 m.
 Audimas, su A. Matukoniu ir J. Katunskiu, 1983 m.
 Audinių struktūra, su A. Matukoniu, 1993 m.
 Aiškinamasis tekstilės terminų žodynas, sudarė, su kitais, 1999 m.
 Audinių, jų pynimų ir ornamentų projektavimas, su J. Katunskiu, 2010 m.

Įvertinimas 
 1966 m. LSSR valstybinė premija, su kitais
 2001 m. Lietuvos mokslo premija
 1999 m. Gedimino 5 laipsnio ordinas
 2012 m. Rygos technikos universitetas, Garbės daktaras

Šaltiniai 

LTSR valstybinės premijos laureatai
Lietuvos mokslo premijos laureatai
Lietuvos inžinieriai mechanikai
Lietuvos technologai
Lietuvos tekstilininkai
Lietuvos išradėjai
Rygos technikos universiteto garbės daktarai